H1Z1 samt dens nye storebror Playerunknown’s Battleground har og er blevet utrolige populære spil, og nu er et lignende game-mode kommet til CS:GO.

Skrevet af Emil Terkelsen – emil@esm.dk

Projektet hedder Go 4 The Kill, og er et nærmest revolutionerende game-mode, der allerede nu er blevet populært efter få dage.

Manden bag er en tysker kaldt “Kinsi”, og han har i alt brugt otte måneder på at bygge det hele op fra bunden.

Selve game-modet er enkelt. Kender man til H1Z1: King of the Kill, så fungerer det helt lige sådan.

Du har både mulighed for at åbne din inventory, samt loot ligesom man kender det fra H1Z1. Og herefter er det bare at sørge for at være den sidste overlevende.

Måden man kommer i gang på, er at oprette sig gennem følgende hjemmeside. Herefter skal man blot trykke play og vente nogle øjeblikke, hvorefter man får en ip adresse, som man kan tilslutte sig i CS:GO.

Han har ligeledes lavet et review af det nye mode, hvilket dog er på tysk, men kan ses lige her:

Det skal dog nævnes, at det stadig er præget af en række bugs, men at hovedpersonen bag gør alt, hvad han kan for at ordne det. Man kan følge med i debatten på den nye subreddit for Go 4 The Kill.